Document ID: 32000R2807

Komission asetus (EY) N:o 2807/2000,
annettu 20 päivänä joulukuuta 2000,
yhteisön sekä Viron, Latvian ja Liettuan kaupan vapauttamista koskevissa sopimuksissa määrätyn järjestelmän soveltamista koskevista yksityiskohtaisista säännöistä siipikarjanliha-alalla annetun asetuksen (EY) N:o 1866/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä Latvian Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymäkauden toimenpiteenä 17 päivänä lokakuuta 2000 annetun neuvoston asetuksen (EY) N:o 2341/2000(1) ja erityisesti sen 1 artiklan 3 kohdan,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Liettuan Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymäkauden toimenpiteinä 14 päivänä joulukuuta 2000 annetun neuvoston asetuksen (EY) N:o 2766/2000(2) ja erityisesti sen 1 artiklan 3 kohdan,
sekä katsoo seuraavaa:
(1) Yhteisön sekä Viron, Latvian ja Liettuan kaupan vapauttamista koskevissa sopimuksissa määrätyn järjestelmän soveltamista koskevista yksityiskohtaisista säännöistä siipikarjanliha-alalla 26 päivänä heinäkuuta 1995 annetussa komission asetuksessa (EY) N:o 1866/95(3), sellaisena kuin se on viimeksi muutettuna asetuksella (EY) N:o 1429/2000(4), säädetään mainituissa sopimuksissa määrättyjen siipikarjanliha- ja muna-alan järjestelmän yksityiskohtaisista säännöistä. Sitä on muutettava 1 päivästä heinäkuuta 2000 sovellettavan asetuksen (EY) N:o 2341/2000 ja 1 päivästä tammikuuta 2001 sovellettavan asetuksen (EY) N:o 2766/2000 siipikarjanlihaa koskevien säännösten mukaisesti.
(2) Olisi muistettava, että asetuksen (EY) N:o 1866/95, sellaisena kuin se on ennen tämän asetuksen voimaantuloa, liitteessä I olevassa A osassa tarkoitettuun 50 ryhmään kuuluvien, 1 päivästä heinäkuuta 2000 alkaen käytettävillä todistuksilla tuotujen tuotteiden tuontitullit palautetaan tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(5), sellaisena kuin se on viimeksi muutettuna asetuksella (EY) N:o 1602/2000(6), 878-898 artiklan säännösten mukaisesti.
(3) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1866/95 seuraavasti:
1) Lisätään 2 a artikla seuraavasti:
" 2 a artikla
Poiketen siitä, mitä 2 artiklassa ja 4 artiklan 1 kohdassa säädetään, lupahakemukset voidaan jättää ainoastaan 1 päivän ja 10 päivän tammikuuta 2001 välisenä aikana liitteessä I olevassa B osassa tarkoitetuille, 1 päivän tammikuuta ja 30 päivän kesäkuuta 2001 välisenä ajanjaksona kokonaisuudessaan käytettävissä oleville määrille."
2) Korvataan liitteessä I oleva A osa tämän asetuksen liitteellä I.
3) Korvataan liitteessä I oleva B osa tämän asetuksen liitteellä II.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2001.
Kuitenkin 1 artiklan 2 kohtaa sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 2000.

Labels: 3
17
18